***РАДНА ВЕРЗИЈА***

**ЗАКОН**

**О ИЗМЈЕНАМА И ДОПУНАМА ЗАКОНА О БУЏЕТИМА У ФЕДЕРАЦИЈИ БОСНЕ И ХЕРЦЕГОВИНЕ**

**Сарајево, аугуст 2021. године**

 **ЗАКОН**

**О ИЗМЈЕНАМА И ДОПУНАМА ЗАКОНА О БУЏЕТИМА У ФЕДЕРАЦИЈИ БОСНЕ И ХЕРЦЕГОВИНЕ**

**Члан 1.**

У Закону о буџетима у Федерацији Босне и Херцеговине („Службене новине Федерације БиХ“, бр. 102/13, 9/14, 13/14, 8/15, 91/15, 102/15, 104/16, 5/18, 11/19 и 99/19), у члану 2. тачка 2. брише се.

Досадашње тачке од 1. до 17. постају тачке од 1. до 16.

Досадашња тачка 18. постаје тачка 17. која се мијења и гласи:

„17. **финансијски план** је акт ванбуџетског фонда и ванбуџетског корисника којим се утврђују приходи и примици, те расходи и издаци за једну годину у складу с овим законом“.

Иза тачке 17. додаје се нова тачка 18. која гласи:

„18. **финансијски захтјев** је акт буџетског корисника којим се утврђују приходи и примици, те расходи и издаци за једну годину у складу с овим законом“.

Досадашње тачке од 18. до 22. постају тачке од 17. до 22.

Иза тачке 22. додају се нове тачке 23. и 24. које гласе:

„23. **главни програм** представља скуп програма које проводи један или више буџетских корисника, а који заједно чине једно подручје јавне политике;

24. **индикатори учинака** су мјере за праћење напретка у остварењу очекиваних резултата програма расхода и јавних политика; дијеле се по нивоу очекиваног резултата које мјере на индикаторе излазних резултата (који се односе на добра и услуге произведене и/или пружене од стране владиних/јавних организација) и индикаторе крајњих резултата/исхода (који мјере шта је остварено имплементацијом програма/политике, односно исходе за крајње кориснике)“.

Досадашње тачке од 23. до 36. постају тачке од 25. до 38.

Досадашња тачка 37. постаје тачка 39. која се мијења и гласи:

„39. **програм** је скуп дјелатности и мјера које буџетски корисник проводи у складу са својим надлежностима и стратешким циљевима, а доприносе испуњењу једног заједничког циља владине политике дјеловања“.

Иза тачке 39. додају се нове тачке 40 и 41. које гласе:

„40. **програмска класификација** исказује расходе и издатке разврстане по категоријама програмске структуре;

41. **програмска активност** се планира унутар програма за остварење програмских циљева и није временски ограничена“.

Досадашња тачка 38. постаје тачка 42. која се мијења и гласи:

„42. **пројекат** се планира унутар програма за остварење програмских циљева и временски је ограничен“.

Досадашње тачке од 37. до 41. постају тачке од 39. до 45.

Иза тачке 45. додаје се нова тачка 46. која гласи:

„46. **позиција посебног надзора** представља издвајања у оквиру програма која се посебно планирају и усвајају у буџету ради омогућавања надзора од стране Владе Федерације Босне и Херцеговине и Парламента Федерације Босне и Херцеговине“.

Досадашње тачке од 42. до 49. постају тачке од 47. до 54.

Иза тачке 54. додаје се нова тачка 55. која гласи:

„55. **вишегодишња капитална улагања** у смислу овог закона су улагања у значајнију набавку сталних средстава и капиталних трансфера у износу од најмање 2.000.000 КМ, што подразумијева вишегодишње улагање у трајању од најмање три године, а која су планирана и усвојена у програмима јавних инвестиција и дијелом или у потпуности се финансирају из средстава буџета Федерације“.

Досадашње тачке од 50. до 51. постају тачке од 56. до 57.

**Члан 2.**

Наслов Поглавља: „III. САДРЖАЈ БУЏЕТА И ФИНАНСИЈСКОГ ПЛАНА“ мијења се и гласи: „III. САДРЖАЈ БУЏЕТА, ФИНАНСИЈСКОГ ПЛАНА И ФИНАНСИЈСКОГ ЗАХТЈЕВА“.

**Члан 3.**

Члан 10. мијења се и гласи:

„Буџет се састоји од општег, посебног дијела, прегледа вишегодишњих капиталних улагања и буџетске документације.

Општи дио буџета чини Рачун прихода и расхода, Рачун капиталних примитака и издатака и Рачун финансирања на разини укупног буџета.

Посебни дио буџета састоји се од плана расхода и издатака буџетских корисника, исказаних по програмској класификацији, односно по програмима и позицијама посебног надзора у оквиру програма гдје је то потребно, те по економској, функционалној и класификацији према изворима финансирања, дефинираним у члану 14. овог закона, у складу са планским актима, циљевима и задацима из стратешких докумената буџетских корисника.

Преглед вишегодишњих капиталних улагања из програма јавних инвестиција, која се финансирају из средстава буџета Федерације, приказује укупну вриједност улагања по годинама и по свим изворима финансирања.

Буџетска документација састоји се од образложења буџета и припадајућих анекса.

Детаљна структура општег и посебног дијела буџета, прегледа вишегодишњих капиталних улагања те буџетске документације, бит ће дефинирана подзаконским актом који ће прописати федерални министар финансија“.

**Члан 4.**

У члану 12. у ставу 1. иза ријечи „програме“, зарез и ријечи: „а састоје се од активности и пројеката“, бришу се.

**Члан 5.**

Члан 13. мијења се и гласи:

„Финансијски захтјеви буџетских корисника за средствима у годишњем буџету, разврстани су по програмима и требају бити усклађени са стратешким документима и плановима рада буџетских корисника.

У програмима се исказују планирани приходи и примици те расходи и издаци разрађени по:

* врстама прихода и примитака,
* врстама расхода и издатака по економским категоријама.

Информације о програмима које се достављају у финансијским захтјевима садрже:

* назив програма,
* код програмске класификације,
* програмски циљ,
* руководиоца програма,
* законски основ за провођење програма,
* потребна средства за провођење програма по економским категоријама,
* број запослених у оквиру програма,
* индикаторе учинка за програм,
* листу приоритета/мјера из Стратегије развоја Федерације Босне и Херцеговине и релевантних секторских стратегија којој програм доприноси,
* остале елементе који ће бити дефинирани у оквиру подзаконског акта о примјени програмског буџетирања који ће прописати федерални министар финансија“.

**Члан 6.**

У члану 14. у ставу 1. иза ријечи: „финансијског плана“ додаје се зарез и ријечи „односно финансијског захтјева“.

Иза става 1. додаје се нови став 2. који гласи:

„Буџет се припрема, усваја и извршава по свим буџетским класификацијама наведеним у претходном ставу“.

**Члан 7.**

Наслов Поглавља: „IV. ИЗРАДА БУЏЕТА И ФИНАНСИЈСКОГ ПЛАНА“ мијења се и гласи: „IV. ИЗРАДА БУЏЕТА, ФИНАНСИЈСКОГ ПЛАНА И ФИНАНСИЈСКОГ ЗАХТЈЕВА“.

**Члан 8.**

У члану 15. алинеје 7., 8., 9. и 10. мијењају се и гласе:

„- до 31. аугуста - буџетски корисници достављају Министарству финансија буџетске захтјеве;

- до 30. септембра - консултације Министарства финансија и буџетских корисника у вези са захтјевима буџетских корисника и приоритета буџетске потрошње;

- до 31. октобра - Министарство финансија доставља Влади Нацрт буџета за наредну фискалну годину;

- до 5. новембра Влада утврђује Нацрт буџета којег премијер доставља Парламенту уз пратећу документацију“.

Алинеја 11. брише се.

**Члан 9.**

Члан 16. мијења се и гласи:

„ДОБ-ом се врши трогодишње планирање оквирног буџета. ДОБ садржи макроекономске пројекције те оквирне пројекције буџетских прихода и примитака те расхода и издатака, те утврђене лимите по буџетским корисницима за планирање буџета за наредне три године, на којем се заснива припрема и израда годишњих буџета.

Поступак припреме ДОБ-а почиње достављањем Инструкције број 1 о начину и елементима израде ДОБ-а буџетским корисницима, а која, између осталог, садржи: основне фискалне претпоставке и смјернице за припрему ДОБ-а на основу смјерница за трогодишње планирање рада претходно усвојене од стране Влада те, обрасце табела приоритета буџетских корисника.

Министарство финансија ДОБ припрема на основу достављених табела приоритета буџетских корисника, макроекономских пројекција и пројекција прихода и примитака, усвојене Стратегије развоја Федерације Босне и Херцеговине, те смјерница економске и фискалне политике Федерације.

Трогодишње планирање буџета обавеза је за све кориснике буџетских средстава на федералном, кантоналном, градском и општинском нивоу те за ванбуџетске фондове“.

**Члан 10.**

Члан 17. мијења се и гласи:

„Влада на приједлог Министарства финансија доноси смјернице економске и фискалне политике за трогодишњи период.

Смјернице садрже:

1. стратешке циљеве економске и фискалне политике Федерације и усклађене приоритете расхода и издатака, укључујући приоритетне структуралне реформе;
2. основне макроекономске показатеље Федерације;
3. основне показатеље економске и фискалне политике Федерације;
4. претпоставке друштвеног и привредног развоја за буџетску и за наредне двије године;
5. процјену прихода и примитака буџета, циљану фискалну позицију те усклађен ниво укупних циљаних расхода и издатака, а који одржавају претходно наведене приоритете расхода и издатака;
6. предвиђене промјене јавног дуга и стратегију управљања јавним дугом.

Приједлог смјерница из става 1. овоа члана Министарство финансија дужно је доставити Влади до 15. маја текуће године. Влада доноси смјернице до 31. маја текуће године и бит ће објављене на wеб страници Федералног министарства финансија“.

**Члан 11.**

Члан 18. мијења се и гласи:

„На основу приједлога приоритета буџетских корисника за израду ДОБ-а Министарство финансија припрема ДОБ и доставља Влади до 15. јуна.

У случају недостављања прегледа приоритета буџетских корисника у року одређеним буџетском инструкцијом број 1, Министарство финансија је овлаштено да, у складу с достављеним прегледом приоритета буџетских корисника из претходне фискалне године, сачини преглед приоритета за тог буџетског корисника.

 Влада разматра и усваја ДОБ до 30. јуна текуће године, укључујући ДОБ-ом дефиниране укупне горње границе расхода по програмима, на основу којих су дефиниране укупне горње границе на нивоу сваког буџетског корисника, за три године, након чега се ДОБ доставља Парламенту као информација и објављује на wеб страници Министарства финансија.

 У случају да се Глобални оквир фискалног биланса и политика у Босни и Херцеговини не усвоји до 15. јуна, Влада ће усвојити ДОБ у складу с буџетским календаром из члана 15. овог закона и исти ће у случају потребе ревидирати након што Фискално вијеће Босне и Херцеговине усвоји Глобални оквир фискалног биланса и политика у Босни и Херцеговини“.

**Члан 12.**

Члан 19. мијења се и гласи:

„На основу смјерница из члана 17. овог закона, Министарство финансија буџетским корисницима доставља инструкције број 2 о начину и елементима израде захтјева за буџетским средствима за наредну годину и роковима, најкасније до 15. јула текуће године.

Инструкције број 2, из става 1. овог члана садрже:

1. основне елементе из смјерница и ДОБ-а из члана 17. став 2. овог закона;
2. начин израде финансијског захтјева у програмском формату с образложењима;
3. рокове за израду буџета;
4. горњу границу расхода за трогодишњи период изведену из ДОБ-а за сваког буџетског корисника“.

**Члан 13.**

Члан 20. мијења се и гласи:

„На основу инструкција број 2 за израду приједлога буџета, буџетски корисници израђују приједлог финансијског захтјева на разини аналитичког конта.

Буџетски корисници су дужни свој финансијски захтјев доставити Министарству финансија до 31. аугуста текуће године.

Приједлог финансијског захтјева за средствима у годишњем буџету садржи:

1. намјенске и властите приходе и примитке буџетских корисника;
2. расходе и издатке предвиђене за фискалну годину разврстане по буџетским класификацијама, укључујући програмску и економску класификацију на нивоу аналитичког конта;
3. планирани број радних мјеста и структуру запосленика за које се траже буџетска средства у складу са смјерницама, законима и подзаконским актима;
4. приједлог за набавку сталних средстава;
5. образложење финансијског захтјева;
6. приједлог за капиталне издатке;
7. законске прописе који омогућавају његову проведбу;
8. изјаву о фискалној одговорности из члана 44. овог закона.

За вишегодишња капитална улагања из програма јавних инвестиција која се финансирају из средстава буџета Федерације, захтјев корисника садржи укупну вриједност улагања и ажурирану динамику имплементације по свим изворима финансирања за све године имплементације тијеком трајања улагања.

У случају недостављања приједлога финансијског захтјева на нивоу аналитичког конта од стране буџетских корисника у року одређеним буџетском инструкцијом број 2, Министарство финансија је овлаштено да, у складу с достављеним приједлогом финансијског захтјева на разини аналитичког конта из претходне фискалне године, сачини финансијски захтјев за тог буџетског корисника“.

**Члан 14.**

У члану 21. у ставу 1. ријеч „плана“ замјењује се ријечју „захтјева“.

**Члан 15.**

У члану 23. у ставу 2. ријечи: „финансијског плана“ замјењују се ријечима: „финансијског захтјева“.

**Члан 16.**

У члану 24. иза става 3. додаје се нови став 4. који гласи:

„За вишегодишња капитална улагања која се финансирају из средстава буџета Федерације, капитални расходи сматраће се будућим оптерећењима буџетских позиција према динамици улагања која је утврђена у прегледу вишегодишњих капиталних улагања. Буџетски корисници могу стварати обавезе за усвојена вишегодишња капитална улагања у складу с утврђеном временском динамиком. Дио вишегодишњих капиталних улагања који се односи на фискалну годину за коју се припрема буџет, уврштава се у буџет у складу с прописаним класификацијама буџета“.

**Члан 17.**

У члану 25. у ставу 2. ријечи: „до 15. октобра“ замјењује се ријечима: „до 31. октобра“.

**Члан 18.**

Наслов Одјељка: „4. Садржај буџета“ мијења се и гласи: „4. Садржај Закона о извршавању буџета и буџетске документације која се доставља Влади и Парламенту“.

**Члан 19.**

Члан 26. мијења се и гласи:

„Буџет обавезно садржи:

1. детаљан приказ свих јавних прихода и примитака буџета утврђених у чл. 10. и 11. овог закона;
2. расходе и издатке сваког буџетског корисника исказане по програмима укључујући допринос програма мјерама или приоритетима из Стратегије развоја Федерације Босне и Херцеговине, по поткатегоријама и главним групама економске класификације, по функционалној класификацији и по изворима финансирања;
3. приједлог распореда буџетског суфицита, односно изворе за финансирање буџетског дефицита.

Буџет обавезно садржи годишњи преглед предвиђених издатака по ставкама за инвестиционе програме који трају дуже од једне фискалне године.

 Законом о извршавању буџета утврдиће се максимални износ краткорочног задужења које ће Министарству финансија омогућити покривање расхода и ефикасно управљање готовином.

 Нацртом буџета утврђује се висина текуће резерве која не смије прелазити 3% буџетских прихода без намјенских прихода, властитих прихода и без примитака.

У оквиру буџетске документације налази се образложење које садржи:

1. макроекономске показатеље;
2. образложење прихода, примитака, расхода и издатака;
3. податке о текућим и дугорочним обавезама из основе спољног и унутрашњег дуга Федерације (отплата главнице, плаћање камата и осталих обавеза из основе дуга), с анализом одрживости дуга;
4. податке о капиталним издатцима;
5. податке о гаранцијама;
6. кључне информације о циљевима и индикаторима учинака за сваки програм“.

**Члан 20.**

У члану 27. у ставу 3. ријечи: „став 3.“ замјењују се ријечима: „став 2.“.

У ставу 4. ријечи: „став 3.“ замјењују се ријечима: „став 2.“.

**Члан 21.**

У члану 29. иза става 3. додаје се нови став 4. који гласи:

„Програмом јавних инвестиција ФБиХ, усвајају се вишегодишња капитална улагања која се финансирају из буџета Федерације и у складу с тим се планирају у ДОБ-у, односно годишњем буџету Федерације“.

Досадашњи ст. од 4. до 6. постају ст. од 5. до 7.

**Члан 22.**

У члану 30. у ставу 1. алинеје 2., 3., 4., 6., 7. и 8. мијењају се и гласе:

„- до 31. марта - мјеродавна министарства достављају Министарству финансија попуњене ИП обрасце;

- до 30. маја - Министарство финансија припрема Нацрт програма јавних инвестиција ФБиХ и доставља Влади;

- до 15. јуна - Влада усваја Нацрт програма јавних инвестиција ФБиХ;

- до 15. септембра - мјеродавна министарства достављају Министарству финансија ревидиране ИП обрасце;

- до 10. листопада Министарство финансија доставља Влади Приједлог програма јавних инвестиција ФБиХ;

- до 25. листопада - Влада доноси Програм јавних инвестиција ФБиХ“.

**Члан 23.**

У члану 32. ставу 1 . мијења се и гласи:

„Након што га Влада утврди, премијер доставља Парламенту Нацрт буџета за наредну фискалну годину уз пратећу документацију“.

**Члан 24.**

У члану 35. у ставу 2. ријеч „Парламент“ замјењује се ријечју „Влада“.

Иза става 5. додаје се нови став 6. који гласи:

„Настављање вишегодишњих капиталних улагања, односно настављање исплате средстава за ове сврхе, дозвољено је у складу с условима привременог финансирања, с тим да је вишегодишње финансирање или овлаштења за будуће обавезе одобрено у претходним буџетима“.

Досадашњи ст. од 6. до 10. постају ст. од 7. до 11.

**Члан 25.**

У члану 46. иза става 6. додаје се нови став 7. који гласи:

„Буџет се извршава у складу са свим буџетским класификацијама из члана 14. овог закона.

**Члан 26.**

У члану 49. став 2. мијења се и гласи:

„Уплаћене и/или пренесене помоћи, донације, приходи за посебне намјене, трансфери за посебне намјене између корисника јавних средстава, као и кредитна средства која су дозначена на Јединствени рачун трезора могу се извршавати до висине уплаћених, односно пренесених средстава, по одлукама Владе, а на приједлог буџетског корисника“.

**Члан 27.**

У члану 58. став 3. мијења се и гласи:

„Апропријације се могу преносити у наредну фискалну годину за финансирање вишегодишњих капиталних улагања из усвојених програма јавних инвестиција који се финансирају из буџета Федерације, односно из усвојеног буџета Федерације, а који су исказани у табели прегледа вишегодишњих капиталних улагања. Исте се преносе под условом да се наставља реализација улагања које се финансира из буџета Федерације, а на основу захтјева буџетског корисника који се доставља Министарству финансија након завршетка фискалне године. Уз захтјев за пренос неутрошених средстава за вишегодишња капитална улагања доставља се и детаљно образложење разлога и документација за евентуална кашњења у реализацији улагања. Одлуку о преносу неутрошених средстава за вишегодишња капитална улагања збирно за сва капитална улагања даје Влада на приједлог Министарства финансија“.

**Члан 28.**

У члану 59. у ставу 2. иза ријечи „прерасподјелу“ додају се ријечи: „између програма“.

**Члан 29.**

У члану 97. додаје се нова тачка 8. која гласи:

„8. Информације о учинцима програма“.

**Члан 30.**

У члану 102. у тачки 2. иза ријечи: „финансијског плана“ додаје се зарез и ријечи: „односно финансијског захтјева“.

У тачки 4. ријечи: „до 15. аугуста“ замјењују се ријечима: „до 31. аугуста“.

**Члан 31.**

Иза члана 106. додају се нови чл. 106а. и 106б. који гласе:

„Члан 106а.

Одредбе овог закона, које се односе на имплементацију програмског буџетирања, примјењиваће се почевши с буџетским циклусом за 2023. годину за ниво Федерације и ванбуџетске фондове на нивоу Федерације, односно за 2025. годину за ниво кантона и ванбуџетске фондове на нивоу кантона.

Одредбе овог закона, које се односе на имплементацију програмског буџетирања неће се примјењивати на градове и општине.

Члан 106б.

Одредбе овог закона, које се односе на вишегодишња капитална улагања сходно примјењују кантони, градови и општине“.

**Члан 32.**

Овај закон ступа на снагу осмог дана од дана објављивања у „Службеним новинама Федерације БиХ“, а почеће се примјењивати од 1. јануара 2022. године.